cyanic-selkie/wikianc huggingface dataset:
Out of Order av Rod Stewart
Mottaking
Albumet har seld meir enn ni millionar eksemplar verda over.
Horten i Dronning Maud Land
Horten er eit lite fjell, 2470 moh, som ligg sør for toppen av Risemedet i Gjelsvikfjella i Dronning Maud Land i Antarktis. Det vart kartlagd av norske kartografar frå landmålingar og flyfoto av Den sjette norske antarktisekspedisjonen (1956–60) og vart namngjeve av dei.
Baryon
Baryon er sterkt vekselverkande fermion, det vil seie at dei reagerer med fargekrafta og er skildra med Fermi-Dirac statistikk, som gjeld for alle partiklar som følgjer Paulis utelukkingsprinsipp. Fermion er det motsette av boson, som ikkje følgjer utelukkingsprinsippet.
I tillegg til nukleon (proton og nøytron), inneheld baryonfamilien blant anna Δ-, Λ-, Σ-, Ξ- og Ω-partiklar.
Huldreskorvene
Huldreskorvene er ei gruppe fjelltoppar like nord for Skorvehalsen og vest for Tussenobba i Mühlig-Hofmannfjella i Dronning Maud Land i Antarktis. Dei vart kartlagde av norske kartografar frå landmålingar og flyfoto av Den sjette norske antarktisekspedisjonen (1956–60), og vart namngjeve av nordmennene.
Baryon
Deltabaryon (Δ++, Δ+, Δ0, Δ−) består av kombinasjonar av opp- og nedkvarkar slik at total spinn blir 3/2. Dei vert i hovudsak brotne ned til eit pion(π+, π0, π-), og anten eit proton eller eit nøytron.
Lambdabaryonet (Λ0) består av ein opp-, ein ned- og ein særkvark, med opp- og nedkvarken i ein «isospinn 0 tilstand». Lambdabaryonet var det første observerte beviset på særkvarken. I nesten alle tilfelle vert Lambda brote ned til eit proton og eit elektrisk ladd pion, eller til eit nøytron og eit nøytralt pion.
Djupvikneset
Djupvikneset er ei låg, isdekt halvøya mellom Djupvika og Havsbotn langs sørvestsida av Lützow-Holmbukta i Dronning Maud Land i Antarktis. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37, og namngjeve av dei i samband med Djupvika i nærleiken.
Davis Peninsula
Davis Peninsula er ei langstrekt isdekt halvøy, 3 nautiske mil brei, mellom Reidbreen og Northcliffebreen. Ho vart oppdaga i november 1912 av Den australasiatiske antarktisekspedisjonen under Mawson, som namngav ho etter kaptein John King Davis.
Baryon
Sigmabaryon (Σ+, Σ0, Σ−), består òg av ein særkvark, og ein kombinasjon av opp- og nedkvarkar, men i ein «isospinn 1 tilstand». Det nøytrale sigmabaryonet (Σ0) er bygd opp av dei same kvarkane som lambdabaryonet (opp, ned, sær), og bryt mykje raskare ned enn både Σ+ (opp, opp, sær) og Σ− (ned, ned, sær).
Matilde Camus
Matilde Camus var ein er ein spansk forfattar kjend for å skriva lyrikk. Ho var fødd og døydde i Santander.
Baryon
Xibaryon (Ξ0, Ξ−), består av to særkvarkar og anten ein opp- eller nedkvark. Dei vert for det meste brote ned til eit lambdabaryon og eit pion; lambdabaryonet vert deretter brote ned vidare som skildra over. På grunn av denne «dominoeffekten» blir ein Ξ-tilstand nokre gonger kalla ein kaskade.
Omega minus-baryonet (Ω−) består av tre særkvarkar. Oppdaginga av dette baryonet var ein stor triumf i studiet av kvarkprosessar, sidan det vart funne etter at ein hadde føresagt at det skulle eksistere, i tillegg til at ein føresa massen og nedbrytingssprodukta.
Det er i tillegg baryontilstandar som inneheld tyngre kvarkar. Desse blir skildra med den greske bokstaven som tilseier «opp,ned,sær»-fordelingen", med «senka skrift» som indikerer at ein særkvark skal bytast ut med ein tyngre kvark. Til dømes Λ+c, består av ein sjarm-(charm), ein opp- og ein nedkvark. I staden for sær, opp, ned.
Baryonsk masse
Baryonsk masse er masse som hovudsakleg består av baryon (massemessig), dette gjeld blant anna alle typar atom (noko som igjen gjeld for bortimot all synleg masse i universet). «Ikkje-baryonsk masse» er det motsette av slik masse, nemleg all type masse som ikkje hovudsakleg består av baryon. Dette kan tyde vanleg masse som til dømes nøytrinoar, foton eller frie elektron. Men det kan òg inkludere eksotiske former for ikkje-baryonisk mørk materie, som til dømes supersymmetriske partiklar, axion eller svarte hol.
Liste over baryor
Dette er ei liste av baryon i standardmodellen. Det er eit utval av omtrent 120 typar.
I tabellen har alle partiklar baryontal +1. Andre symbol som: " p " for pion; "γ" for gammastråling; "K" for kaon (eller K-meson); og "J/ψ" for elementærpartikkelen som er ein smaksnøytral meson som består av ein sjarm og ein antisjarm kvark.
[1]minumumsverdi 1035 år.
Paternoster Valley
Paternoster Valley er ein dal som strekkjer seg sørvestover frå Stygian Cove nord på Signy Island. Han fekk dette namnet av UK Antarctic Place-Names Committee (UK-APC) etter tre små paternostersjøar i forskjellige høgdenivå i dalen.
Baryon
Liste over baryor
[2]for frie nøytron, i vanlege atomkjerner er nøytronet stabilt.
Eftir eitt lag
«Eftir eitt lag» var eit av bidraga i Söngvakeppnin 2014, den islandske uttakinga til Eurovision Song Contest 2014 i København i Danmark.
Forever Young av Rod Stewart
«Forever Young» er ein song av Rod Stewart og den andre singelen frå Out of Order i 1988. Songen nådde 12. plassen på Billboard Hot 100 og sjuandeplasssen på den kanadiske RPM-lista.
All Quiet on the Western Front
«All Quiet on the Western Front» er ein song av Elton John med tekst av Bernie Taupin. Det er den siste songen på albumet Jump Up! frå 1982. Songen vart òg gjeven ut som singel i Storbritannia.
Forever Young av Rod Stewart
Strukturen i teksten til songen er særs lik Bob Dylan-songen med same tittel. Då songen var ferdig og likskapen vart oppdaga, vart songen send til Dylan for å høyre om han hadde problem med dette. Dei to mennene vart samde om å dele eigarskapen til songen og honorara Stewart fekk for han.
All Quiet on the Western Front
Songen handlar om fyrste verdskrigen og kan ha vore inspirert av boka med same namn. Songen endar med ein stor orkesterfinale med kyrkjeorgel. I teksten i plateomslaget til samlealbumet Elton John Song Book, står det at Falklandskrigen var ei stor inspirasjonskjelde for songen.
Forever Young av Rod Stewart
Stewart skreiv songen med to av medlemmane i bandet sitt: gitaristen Jim Cregan og klaverspelaren Kevin Savigar.
Stewart spelte inn ein rolegare versjon av songen i 1996 for samlealbumet If We Fall in Love Tonight, og ein versjon med Stewart på vokal og pianoakkompagnement finst på samlealbumet The Rod Stewart Sessions 1971-1998 frå 2009. Eit konsertopptak vart gjort for MTV Unplugged i 1993, men dette kom ikkje med på albumet etter konserten, Unplugged...and Seated. Han kom seinare ut som bonusspor på dette albumet i 2009. Eit anna konsertopptak frå 2013 på The Troubadour i West Hollywood kom ut på luksusutgåva av albumet Time.
I musikkvideoen til songen syng Stewart songen til eit barn på landsbygda i Amerika.
Igelstorp
Igelstorp er ein svensk tettstad i Skövde kommun i Västra Götalands län i landskapet Västergötland. I 2005 hadde tettstaden 654 innbyggjarar.
Anthony Coughlan
Coughlan er kjend som deltakar i irsk medieordskifte, forfattar av bøker og pamflettar og aktivt organisasjonsmenneske.
Utdanning og yngre år
Coughlan vart fødd i Cork og vart politisk aktiv medan han studerte engelsk, historie og økonomi på University College Cork i 1950-åra. På dette universitetet organiserte han lokallag av Labour Party (Páirtí an Lucht Oibre). Han flytta medkvart til London og vart høgare grads student i sosialpolitikk ved University of London. Under opphaldet i London vart han og med i Connolly Association ein republikansk sosialistisk organisasjon kalla opp etter ein av grunnleggjarane av det irske Labour - James Connolly, som og vart avretta i Dublin på grunn av den leiarrolla han spela i påskeopprøret i 1916]. I denne perioden vart han og kjend med den marxistiske og republikanske historikaren [[C. Desmond Greaves.
Politisk karriere
Anthony Coughlan har vore ein politisk medviten og politisk aktiv akademikar gjennom heile det vaksne livet sitt.
I 2018 vart det gjeve ut eit festskrift til Anthony Coughlan.
Mads Iver Wefring
Mads Iver Wefring var ein norsk emissær og prest. Han var frå Vevring i Naustdal kommune. Wefring vart gripen av Haugerørsla i 1833, og reiste saman med Anders Haave frå 1836. Han tok studenteksamen 1847 og vart cand. theol. 1852. Wefring var prest i Skien, Eiker, Holla i Telemark og ved Vår Frue kyrkje i Trondheim. Han var også reisetalar for Foreningen mod Brændevinsdrik, og var truleg ein av initiativtakarane til skiping av Vevring Afholdsforening i 1854.
Mads Iver Wefring døydde i Trondheim.
Bodo Tümmler
Aktiv
Tümmler markerte seg i 1964-sesongen med personleg rekord på 1500 med tida 3.42,7. Året etter forbetra han seg til sterke 3,39,5 og vart vesttysk meister på distansen for fyrste gong, sidan vann han den nasjonale meistertittelen på 1500 m i 1969, 1971 og 1972. Han vann også distansen i universiaden i 1965, og forsvarte fyrsteplassen i 1967.
I 1966-sesongen forbetra Tümmler den personlege rekorden til 3.39,1. Under europameisterskapen 1966 i Budapest sprang han inn til gullmedalje på 1500 meter, etter ein hard sluttspurt mot franske Michel Jazy og sin eigen landsmann Harald Norpoth. Tre dagar etter gjorde Tümmler unna sitt livs beste 800 meter og tok bronsemedaljen på tida 1.46,3, den austtyske vinnaren Manfred Matuschewski fekk notert 1,45,9.
Den 10. juli 1968 i Köln gjorde Tümmler sitt aller beste 1500-meterløp. Han vann distansen på tida 3.36,5, 0,2 sekundar bak den to år gamle europarekorden til Michel Jazy. Tre månader seinare sprang Tümmler inn til bronsemedalje under sommarleikane 1968 i Mexico-byen, slått av kenyanaren Kipchoge Keino og Jim Ryun frå USA.
Etter 1969-sesongen heldt han ikkje lenger europeisk toppnivå.
Al Utouriya
Al Utouriya er ein busetnad i Qatar i kommunen Al Rayyan. Han brukte å vere ein del av Al Jemailya kommune før denne kommunen vart slått saman med Al Rayyan. Landsbyen har kring 1000 innbyggjarar.
Knut Øygard
Knut Øygard var ein norsk prest og lærar. Han var frå Stardalen i Jølster kommune. Øygard tok artium ved Firda gymnas 1927 og vart cand. theol. 1931. Han var reiseprest for NKUF, styrar av Bømoen soldatheim, lærar på Sunnmøre ungdomsskule frå 1938 og sokneprest i Fjell frå 1946 til han døydde.
Idre
Idre (sørsamisk Eajra), er ein svensk tettstad i Idre församling, Älvdalens kommun ved Idresjön i Dalarnas län i landskapet Dalarna. I 2005 hadde tettstaden 769 innbyggjarar. Idre ligg 30 kilometer nordvest for Särna. I Idre renn Storån og Sörälven saman og danner Österdalälven der Idresjön utgjer den første strekninga.
Idre er eit kjent vintersportsstad med store anlegg i fjella rundt tettstaden. Staden er den fjerde største vintersportstaden i Sverige etter Vemdalen, Sälen og Åre. Idre har òg ein vel utvikla sommarsesong med golf, fjellvandring og sportsfiske som dei største aktivitetane.
Den største vegen til og frå Idre er riksväg 70.
Ljudmila Koltsjanova
Ljudmila Sergejevna Koltsjanova er ein russisk tidlegare friidrettsutøvar frå Sjarja som internasjonalt tevla i lengdehopp. Ho vart europameister i øvinga i 2006 og tok VM-sølv året etter.
Idre
I fjellområda rundt Idre driv ein med reindrift av Idre sameby, som er den sørlegaste samebyen i Sverige.
Ljudmila Koltsjanova
Aktiv
Koltsjanova satsa mest på tresteghopp i yngre år. Ho sette personleg rekord i øvinga med 13,88 i 2004-sesongen, same året som ho klarde 6,54 m i lengdehopp. Året etter nådde ho 6,79 i lengdegropa, og etter den tid satsa ho på lengde. Midt i juli 2006 forbetra ho den personlege rekorden til 7,11 m i Tula, og ein månad seinare vann ho EM-gull i Göteborg med eit bestehopp på 6,93 m.
Idre
Bygdene Idre og Sarna var ein del av Noreg inntil dei vart avstått til Sverige ved freden i Brömsebro 1645.
Ljudmila Koltsjanova
Aktiv
Ho la opp etter 2013-sesongen.
EM i friidrett 2016
Resultat
Tyskland og Storbritannia vann kvar sine 16 medaljar i meisterskapen, men Polen vann fleste gullmedaljar med sine seks av edlaste valør. Den greske stavhopparen Ekateríni Stefanídi svinga seg over 4,81 meter og sette den einaste ny meisterskapsrekorden. Dafne Schippers vann 100 meter og sprang andreetappen på Nederlands gullag på 4 x 100 meter stafett. Ingen andre vann to gull.
Noregs tropp gjennomførte ein sjeldan god meisterskap. Filip Ingebrigtsen vann gullmedaljen på 1500 meter for, broren Henrik Ingebrigtsen tok bronsen i same tevlinga. Karoline Grøvdal sikra seg bronsemedaljen på 10 000 meter for kvinner. Nemnde Henrik Ingebrigtsen vart fjerdemann på 5000 meter, fattige 0,01 sekund bak dei tre andre medaljevinnarane på distansen, også Ingvill Måkestad Bovim fekk ein fjerdeplass, ho på 1500 m for kvinner. På langhekken kom norske utøvarar på sjetteplassen i begge klassane; Karsten Warholm for menn og Amalie Iuel for kvinner. Hedda Hynne vart nummer sju på 800 m for kvinner og Nadia Akpana Assa enda på åttandeplass i lengdehopp for kvinner.
100 m
Dato: 7. juli
200 m
Dato: 8. juli
400 m
Dato: 8. juli
800 m
Dato: 10. juli
1500 m
Dato: 9. juli
5000 m
Dato: 10. juli
10 000 m
Dato: 8. juli
Halvmaraton
Dato: 10. juli
110 m hekk
Dato: 9. juli
400 m hekk
Dato: 8. juli
4 × 100 m stafett
Dato: 10. juli
4 × 400 m stafett
Dato: 10. juli
Enga fordóma
«Enga fordóma» (islandsk for Ingen fordommar), kjend som «No Prejudice» i samband med Eurovision Song Contest, er ein song av den islandske musikkgruppa Pollapönk, som vart gjeven ut i 2014. Songen er skriven av Heiðar Örn Kristjánsson og Haraldur F. Gíslason.
EM i friidrett 2016
Høgdehopp
Dato: 10. juli
Enga fordóma
«Enga fordóma» var eit av bidraga i Söngvakeppnin 2014, den islandske uttakinga til Eurovision Song Contest 2014 i København i Danmark. Bidraget deltok i den andre semifinalen og gjekk vidare til finalen. I finalen sikra Pollapönk seg ein plass i superfinalen, som dei vann.
«Enga fordóma» representerte Island i Eurovision Song Contest 2014, skriven om til engelsk og framført under tittelen «No Prejudice».
EM i friidrett 2016
Stavhopp
Dato: 8. juli
Lengdehopp
Dato: 7. juli
Tresteghopp
Dato: 9. juli
Kulestøyt
Dato: 10. juli
Diskoskast
Dato: 9. juli
Sleggjekast
Dato: 10. juli
Spydkast
Dato: 7. juli
Tikamp
Dato: 6.-7. juli
100 m
Dato: 8. juli
200 m
Dato: 7. juli
800 m
Dato: 9. juli
1500 meter
Dato: 10. juli
5 000 meter
Dato: 9. juli
10 000 meter
Dato: 6. juli
100 m hekk
Dato: 7. juli
400 m hekk
Dato: 10. juli
3 000 m hinder
Dato: 10. juli
Høgdehopp
Dato: 7. juli
Stavhopp
Dato: 9. juli
Lengdehopp
Dato: 8. juli
Tresteghopp
Dato: 10. juli
Kulestøyt
Dato: 7. juli
Diskoskast
Dato: 8. juli
Sleggjekast
Dato: 8. juli
Spydkast
Dato: 9. juli
Sjukamp
Dato: 8.-9. juli
Kvutzat Shiller
Kvutzat Shiller (hebraisk skrift קבוצת שילר), òg kalla Gan Shlomo (גַּן שְׁלֹמֹה, tyder Salomohagen) er ein kibbutz sentralt i Israel. Han ligg i Shephelah nær Rehovot og høyrer til Brenner regionale kommune. I 2006 hadde han eit folketal på 417.
Kibbutzen vart grunnlagd som ein kvutza i oktober 1927 av ei gruppe på 12 akademikarar frå Lviv og Galicia og dei seks borna deira. Dette var etter gruppa hadde fått jordbruksopplæring i to år i Kiryat Anavim. Den nye busetjinga vart kalla opp etter Shlomo Schiller, ein sionistaktivist i Lviv. Tidleg i 1930-åra bad innbyggjarane om meir land for å utvide kibbutzen. Styresmaktene gjekk med på dette, men kravde at landsbyen skulle få eit hebraisk namn. Sjølv om namnet Gan Shlomo vart føreslått og vart akseptert av styresmaktene, og framleis er i bruk på offisielle kart og dokument, vert det originale namnet framleis nytta på folkemunne.
Turboladar
Verkemåte
For at det skal strauma luft inn i sylindrane under innsugingstakta må det vera ein trykkdifferanse mellom utsida og sylinderen. Trykket i sylindrane og innsugingsmanifolden vert difor litt under atmosfæretrykket. Di høgare turtalet er di mindre tid for å fylla sylindrane med luft. Fyllingsgraden vert difor ikkje like god ved høge turtal og dreiemomentet og verkningsgraden fell. På små dieselmotorar går heller ikkje forbrenninga raskt nok på høge turtall og det gjer dieselmotorar mindre turtallsvillige.
Motoreffekten kan og aukast ved å auka trykket i innsugingsmanifolden. Luftmassen, og difor oksygenmassen, i sylindrane blir større, meir drivstoff kan forbrennast for kvar omdreining og dreiemomentet stig.
Ein måte å oppnå dette på er å nytta ein kompressor driven frå veivakselen, med dette krev at noko av effekten til motoren går med til å driva kompressoren. Ein turboladar derimot utnyttar rørsleenergien i eksosen til å drive eit turbinhjul, som sit på same aksling som kompressorhjulet. Kompressoren fungerer som ei sentrifugalpumpe og aukar trykket i innsugingsmanifolden. Moderne turboladarar kan ha svært høge turtal. På store dieselmotorar kan turtalet vera rundt frå 90 000 o/min, medan det på mindre motorar kan vera heilt opp i 290 000 o/min.
For dieselmotorar er det ein føremon at trykket i innsugsmanifolden er så stort at sylinderen blir fylt med nok oksygen til å gje ein rask og effektiv forbrenning. Sidan drivstoffet antenner direkte ved innsprøyting er det ingen fare for at drivstoffblandinga skal bli for tynn og føre til tenningssvikt. Turbolading vart difor fyrst teke i bruk i samband med dieselmotorar og er i dag svært utbreidd.
Ottomotorar vert òg i nokon grad utstyrte med turboladarar, men denne motortypen må ha ein effektiv ladeluftkjølar for å unngå sjølvtenning (motorbank). Det er difor meir komplisert å utstyra bensinmotorar med turbolading. Ein bensimotor vil og trenge ein dumpventil for å opere stabilt.
Turbolading fører til at temperaturen på lufta som vert pressa in i sylinderen aukar til 120 til 150 °C. Dette fører til at volumet aukar og lufta blir tynnare. Mange turbolada motorar er difor utstyrte med ladeluftkjølarar, som reduserer temperaturen til lufta slik at ein større masse kan pressast inn i sylinderen. Ladeluftkjølaren aukar og verkningsgraden, reduserer NOx i avgassane, motverkar tenningsbank hos bensinmotorar og senkar eksostemperaturen.
Soge
Turboladaen vart patentert i 1905 av sveitsaren Alfred Büchi. Büchi var tilest hjå Saurer, der han arbeidde med å innføra turboladarar på skipsmotorane som førtaket produserte. På 1930-talet tok Saurer til å nytta turboladarar i lastebilmotorar. Det tok noko tid før turboladarar vert vanlege. MAN tok til å nytta dei på lastebilmotorar i 1951 og Volvo i 1954, men det var fyrst på 1960-talet at det vart vanleg med turboladarar på lastebilmotorar. På 1970-talet tok det til å koma turboladarar på traktormotorar.
Idkerberget
Idkerberget er ein svensk tettstad i Borlänge kommun i Dalarnas län i landskapet Dalarna. I 2005 hadde tettstaden 321 innbyggjarar. Her ligg Idkerbergets kapell, bygd i 1904, og restane av ein gruve, nedlagd 28. februar 1977.
Aristarkhos frå Samos
Aristarkhos frå Samos (fødd ca. 310 f.Kr., død ca. 230 f.Kr.) var ein gresk astronom og matematikar frå antikken.
Det vesle ein veit om Aristarkhos stammar verket til Arkimedes Sandrekninga. Aristarkhos studerte under Straton frå Lampsakos, ein elev av den peripateiske skulen til Aristoteles, truleg i Alexandria, der Straton var privatlærar for den seinare kongen Ptolemaios II Filadelfos.
Aristarkhos var ein av dei første greske astronomane som foreslo at planetane krinsar rundt sola, men autoriteten hans var ikkje stor nok til at han fekk gjennomslag for idéen, likevel nemnde Arkimedes han i Sandrekninga. Det skulle gå rundt 1,800 år før det heliosentriske verdsbiletet fekk støtte i Kopernikus-verket De revolutionibus orbium coelestium («Om rørsla til himmellekamane», 1543).
Aristarkhos slo fast at ved halvmåne dannar jorda, sola og månen ein rettvinkla trekant. Dette faktumet sette han i stand til å berekna storleikane til månen og sola med trigonometriske metodar, og å utvikla teoriane sine vidare. Ein av dei andre teoriane hans var at stjernene måtte vera uendeleg langt borte, då han ikkje observerte parallaksefeil.
Det einaste bevarte verket av Aristarkhos er Om storleikane og avstandane til sola og månen. I dette skriftet er det det geosentriske verdsbiletet utgangspunktet, men seinare filosofar, til dømes Arkimedes i Sandrekninga, har sitert Aristarkhos på at han i eit anna skrift la fram ein hypotese om den heliosentriske modellen.
Eit krater på månen og asteroide nr 3999 har fått namn etter Aristarkhos.
Le Locle
Le Locle er ein by og ein kommune i distriktet Le Locle i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 945 meter over havet. Le Locle er hovudstad i distriktet, som har namn etter kommunen.
Han ligg i Jurafjella, nokre kilometer frå byen La Chaux-de-Fonds og tett ved grensa til nabolandet Frankrike. Han er den tredje minste byen i Sveits (i Sveits har ein by minst 10 000 innbyggjarar for å reknast som by).
Le Locle er eit senter for sveitsisk urmaking, og vert stundom rekna som opphavet til industrien med røter attende til 1600-talet. Kommunen har vorte heimstad til fabrikantar som Zodiac, Terrasse Watch Co., Tissot, Ulysse Nardin, Zenith og Universal Geneve, før sistnemnde vart flytta til Genève. Historia til byen i urmaking er dokumentert i Musée d'Horlogerie du Locle, Monts slott. På grunn av urmakarhistoria er byen innskriven på verdsarvlista til UNESCO.
Kjelder
'
Peacock Subglacial Trench
Peacock Subglacial Trench er ei subglasial grop som går frå nord til sør frå Aurora Subglacial Basin i Wilkes Land. Gropa ligg sør for Dome Charlie og vest for Belgica Subglacial Mountains. Gropa vart skissert av Scott Polar Research Institute (SPRI)-National Science Foundation (NSF)-Technical University of Danmark (TUD) sitt radioekkolyd-prosjekt, 1967-79 og kalla opp etter «Peacock» (løytnant William L. Hudson i USN) eit av skipa under US Exploring Expedition, 1838-42 (leia av løytnant Charles Wilkes i USN).
Bygningsinformasjonsmodellering
Bygningsinformasjonsmodellering (BIM) (frå engelsk building information modeling ) er det ein kallar digitale modellar av eit bygg. BIM er meint som kjernen i ein samarbeidsmodell mellom dei ulike bidragsytarane, som til dømes byggherre, entreprenør, elektrikarar, rørleggjarar, vedlikehaldarar og offentlege myndigheiter, både under sjølve byggeprosessen og seinere gjennom hele bygningen si levetid, til og med eventuell riving og gjenvinning av materialar.
Det finst BIM for kkvart av dei ulike fagområda (bygg, struktur, elektro, VVS, røyr osb.) og ein kan òg kombinera desse modellane til ein tverrfagleg BIM.
For at arbeid med BIM skal vera effektivt, er det eit poeng at ein kan dela informasjon med andre aktørar i eit byggjeprosjekt. Anten må då alle jobba i det same systemet – med dei eventuelle avgrensningane det gir på tvers av fagområda – eller ein må kunna dela BIM gjennom eit eller anna filformat.
Størst fleksibilitet og valfridom får ein dersom ein baserer seg på programvare som er sertifisert for utveksling av BIM gjennom opne, standardiserte filformat, slik som IFC, og jobbar etter dei retningslinjene som blir skildra i buildingSMART.
Ein ny standard for BIM er på plass i Noreg.
Programma ArchiCAD frå Graphisoft og Revit frå Autodesk er i brei bruk for BIM i Noreg. Tekla frå Trimble og det norske programmet DDS blir òg brukte til å modellera bygningsinformasjonsmodellar (BIM). Modellsjekkarprogrammet Solibri blir brukt til å sjekka kollisjonar, ta ut mengder frå dei digitale modellane m.m., er ei teneste som blir brukt for å få BIM-modellane ut på byggjeplassen ved hjelp av iPad/nettbrett og smarttelefonar.
Utdanning
Frå 2008 er det mogleg å utdanna seg som BIM-teknikar på Fagskolen Oslo Akershus. I tillegg kan ein studera til BIM-tekniker på heiltid ved Fagskolen Tinius Olsen, eller som 2-årig deltidsstudium på Østfold Fagskole. På Fagskolen Oslo Akershus er det to klassar med BIM-teknikar-studentar. Klasse BIM-I (Installasjon) for studentar med bakgrunn i dei tekniske faga, som elektrikarar, rørleggjarar og ventilasjonsmontørar. Klasse BIM-K (Konstruksjon) der studentane har bakgrunn frå dei byggtekniske faga som tømrarar, forskalingssnikkarar, betongarbeidar osb. Desse klassane samarbeider tett. Dette er ei videreutvikling av utdanninga teknisk tegning som forsvann med Kunnskapsløftet i 2008.
I utdanninga som BIM-teknikar lærer ein BIM-prosess og -teknikk. BIM-studentane utviklar tredimensjonale, digitale bygningsmodellar med ulike BIM-program, der ein kan hausta ut planteikningar, snitt, fasadar, masseutrekning og liknande. Studentane samarbeider om reelle prosjektoppgåver og øver på byggjemøter med digitale metodar, som ICE (Integrated Concurrent Engineering). BIM-teknikar-utdanninga er eittårig og gir 60 fagskulepoeng samt høve til å arbeida innan leiing av digitale byggeprosessar, som BIM-koordinator, assisterande prosjekteringsleiar, modellsjekkar, eller avansert teknisk teiknar. Det er gjerne entreprenørar og rådgivarar, samt konsulentar og i nokre tilfelle byggherrar og arkitektfirma, som tilset BIM-teknikere.
A Song for You av Carpenters
A Song for You er det fjerde albumet gjeve ut av Carpenters. Det kom ut 13. juni 1972. I følgje Richard Carpenter var A Song for You meint å vere eit konseptalbum der tittelmelodien og avslutninga skulle utgjere delar av «songen»."
Seks av songane på albumet vart gjevne ut som singlar: «Hurting Each Other», «It's Going to Take Some Time», «Goodbye to Love», «Top of the World», «I Won't Last a Day Without You» og «Bless the Beasts and Children».
Armagh Observatory
Armagh Observatory er eit astronomisk observatorium grunnlagt i 1789 av erkebiskop Richard Robinson, ein av dei fremste vitskaplege institusjonane på Dei britiske øyane. Forskingsområda omfattar studia av sola og andre stjerner, solsystemet, i tillegg til studiar av klimaet på jorda.
Bolus
Bolus er ein jernhaldig, finkorna leirart som har vore kjent og nytta sidan oldtida. Etter fargen og finleiksgraden har bolus hatt ulikt bruk, som målarfarge, som pusse-, reinse- og polérmiddel, i medisin og i staden for anna leire.
Huldreslottet
Huldreslottet er eit markant, isfritt fjell og den sørlegaste toppen i Borgmassivet i Dronning Maud Land i Antarktis. Det vart kartlagt av norske kartografar frå landmålingar og flyfoto av Maudheimekspedisjonen (1949–52) og namngjeve av dei.
Pinder Gully
Pinder Gully er ei lita ravine aust i Signy Island som går frå nord for Observation Bluff og ned sjøen. Ho vart namngjeven av UK Antarctic Place-Names Committee (UK-APC) etter Ronald Pinder, ein radiotelegrafist og meteorolog på Signy Island, 1959-61.
Holy Holy
«Holy Holy» er ein song av David Bowie gjeven ut som singel i januar 1971. Han vart spelt inn i november 1970, etter The Man Who Sold the World var ferdig, sidan det ikkje var nokre klåre singlar på dette albumet. Som dei førre singlane til Bowie selde han dårleg og nådde ikkje salslistene.
På denne tida var Marc Bolan i T.Rex ei stor inspirasjonskjelde for Bowie. På denne songen, i følgje NME-redaktørane Roy Carr og Charles Shaar Murray, «påverka Bolan Bowie så mykje at det nesten var snakk om å vere besett av ein demon». B-sida til singelen var ein annan Tyrannosaurus Rex-aktig song kalla «Black Country Rock». Bowie spelte «Holy Holy» på britiske Granada Television ikledd ein kjole, som han òg hadde på seg på omslaget til den britiske utgåva av The Man Who Sold the World, som snart kom ut.
Ein meir oppjaga versjon av songen vart spelt inn i 1971 for The Rise and Fall of Ziggy Stardust and the Spiders from Mars. Han kom derimot ikkje med på albumet, men vart sidan gjeven ut som B-sida til «Diamond Dogs» i 1974. Denne versjonen vart òg gjeven ut som bonusspor på Rykodisc-utgåva av The Man Who Sold the World i 1990 (trass i at omslaget omtalar songen som den originale innspelinga), samt på bonusplata til Ziggy Stardust - 30th Anniversary Reissue i 2002. Bowie sjølv la ned veto mot å ta med den originale innspelinga, seint i stadiet, og singelutgjevinga frå 1970 var derfor den einaste offisielle utgjevinga av originalen, fram til han kom med på Re:Call 1, ein del av samlinga Five Years (1969–1973) som kom i 2015.
Teksten hintar om at Bowie har lese Aleister Crowley. Linja om «just the righteous brother» er ein referanse til Order of the Golden Dawn, som Crowley hadde høyrt til. Heile songen er ein hymne for sexmagi, medan teksten flyttar seg frå grunnleggjande forføring (verset) til ein orgie i refrenget.
Andre versjonar
«Holy Holy» vart innspelt av Rozz Williams sitt deathrock-band, Shadow Project, for debutalbumet deira.
Al Waab
Al Waab er ein busetnad mellom kommunane Doha og Al Rayyan i Qatar. Busetnaden har vokse kraftig sidan midten av 1990-åra, med mange nybygg for å huse utanlandske arbeidarar, villaer og handels- og medisinske bygg.
Turistmål
Doha Sports City, som var vertskap for Asialeikane i 2006, det største bygget i Qatar, Aspire Tower det største stadionet i Qatar, Khalifa Stadium, og det største og mest kjende kjøpesenteret, Villagio Mall, ligg alle i Al Waab.
EM i fotball 2022 for kvinner
Europameisterskapen i fotball for kvinner 2022 var den 13. europameisterskapen i fotball for kvinner og vart arrangert av UEFA frå 6. til 31. juli 2022 i England.
Meisterskapen skulle opphavleg arrangerast i 2021, men på grunn av koronapandemien vedtok UEFA å utsette meisterskapen for herrane til 2021 og meisterskapen for kvinner til 2022.
28. februar 2022 vart russiske klubb- og landslag suspendert av FIFA og UEFA frå å delta i internasjonale turneringar på ubestemt tid, som følgje av den russiske invasjonen av Ukraina 24. februar 2022. Det russiske kvinnelandslaget var kvalifisert til europameisterskapen og skulle ha spelt i gruppe C. Portugal overtok plassen til Russland i gruppe C.
Vertsnasjonen England vann europameisterskapen for fyrste gong, etter å ha slege Tyskland 2–1 i finalen etter ekstraomgangar.
Furse Peninsula
Furse Peninsula er ei halvøy aust på Gibbs Island, aust for The Spit i Sør-Shetlandsøyane. Namnet «lita øy» vart nytta av kaptein George Powell i 1822, med omsyn til heile øya, men har sidan vorte nytta om berre denne halvøya. Ho vart namngjeven i 1980 av UK Antarctic Place-Names Committee etter offiser John R. Furse i Royal Navy, som leia Joint Services Expedition til Elefantøya 1976–77.
EM i fotball 2022 for kvinner
Gruppe C
Det russiske kvinnelandslaget var kvalifisert til europameisterskapen og skulle ha spelt i gruppe C. Men 2. mai 2022 vart det stadfesta at Russland ikkje fekk delta i meisterskapen, på grunn av den russiske invasjonen av Ukraina 24. februar 2022. Portugal overtok plassen til Russland i gruppe C.
Lífið kviknar á ný
«Lífið kviknar á ný» var eit av bidraga i Söngvakeppnin 2014, den islandske uttakinga til Eurovision Song Contest 2014 i København i Danmark.
Baumé
Baumé er ei eining for væsketettleik på ein måleskala for flytevekt eller areometer. Eininga har symbol Bé eller °Bé (grad baumé). Skalaen vart foreslått av den franske kjemikaren Antoine Baumé. Han nytta to skalaer: tung baumé for væsker tyngre enn vatn, og lett baumé for væsker lettare enn vann:
For tung baumé er tettleiken for reint vatn sett til 0 Bé og tettleiken for ei 15 % saltløysing (1,115 kg/l) til 15 Bé.
For lett baumé er tettleiken for ein 10 % saltløysing (1,08 kg/l) sett lik 0 Bé og reint vatn lik 10 Bé.
Skalaene har lineær inndeling – ein auke på éin Bé vil derfor svare til forskjellig auke i tettleik (målt i kg/l) avhengig av kvar på skalaene ein er. Omrekning fra Bé til tettleik i kg/l må skje ved hjelp av tabellar eller ved utrekningar med formlar som gjev tilnærma riktig verdi. Viss det ikkje er gjeve kva skala som er brukt, er det som regel tung Bé. Einingane er no lite brukt.
Berberis
Berberis er ei planteslekt i berberisfamilien. Til slekta høyrer 450-480 artar. Dei er normalt busker med runde eller omvendt eggforma blad, oftast med piggar på greinene.
Piggane er 3-30 mm lange. Ofte har buskane lange, stive kvistar som veks rett oppover eller ut i vifteform.
Dei mest kjente artane er:
I Iran dyrkar ein berberis-artar (særleg B. vulgaris) som gir ei frukt som blir tørka, kalla zereshk. Den blir dyrka saman med og hausta samstundes med safran.
Kubuntu
Kubuntu er ein versjon av Linux-distribusjonen Ubuntu, som nyttar skrivebordsmiljøet KDE.
Skilnadar frå Ubuntu
Den største skilnaden frå Ubuntu er at Kubuntu nyttar KDE skrivebordsmiljø. Det er òg nokre skilnadar i kva programvare som er installert, men mykje av dette kan endrast ved å installera eller avinstallera tilleggsprogramvare.
Utgåver
Kubuntu fyljer same namn og versjonnumerering som Ubuntu, der kvar utgåve har eit kodenamn og eit versjonsnummer (tufta på året og månaden utgåve vart innført). Dei fleste utgåvene vert vedlikehaldne i 18 månadar, men langvedlikehaldsversjonar, merkte med LTS (Long Term Support), vert vedlikehaldne i 3 år for arbeidsstasjonar og 5 år for tenarar.
The Beau Brummels
The Beau Brummels slo gjennom med debutsingelen sin, «Laugh, Laugh». Med denne songen vart dei seinare rekna for å ha sett eit av dei estetiske grunnlaga for San Francisco-stilen, i lag med andre band som The Charlatans. Songen er oppført på lista til Rock and Roll Hall of Fame over «500 songar som forma rock and roll». Populariteten deira fortsette med det påfølgjande albumet, Introducing The Beau Brummels i 1965, og topp 10-singelen «Just a Little». Salstala dalte året etter, då Autum Records, som sleit med økonomiske problem, vart kjøpt opp av Warner Bros. Records. Etter å ha spelt inn eit album med coversongar, Beau Brummels '66, gav bandet ut eit par kritikarroste album, Triangle i 1967 og Bradley's Barn i 1968.
Det var stadig endringar i besetninga til bandet, som byrjar med at Mulligan slutta i 1965. Gitaristen Don Irving kom inn i bandet seint i 1965, då Ellito byrja å slite med anfall som følgje av diabetes, slik at han ikkje lenger kunne turnere med bandet. Kort tid etter utgjevinga av Beau Brummels '66, slutta Irving i gruppa då han vart kalla inn i hæren. Petersen slutta for å bli med i Harpers Bizarre, og The Beau Brummels vart redusert til ein trio for innspelinga av Triangle. Meagher vart trekt ut til militærteneste i 1968, og berre Valentino og Elliott var att som bandmedlemmar. Duoen arbeidde med studiomusikarar i Nashville for innspelinga av Bradley's Barn før dei gav seg i 1969 for å fokusere på solokarriere og andre prosjekt.
Fire av dei originael medlemmane i bandet kom saman i 1974 og gav ut eit sjølvoppkalla album året etter.
Boninitt
Boninitt er ei gruppe magnesiumrike vulkanske bergartar som er nærskyldt med andesitt. Dei utgjer ein liten, men genetisk viktig del av mange ofiolittar og øybogeområde.
Gruppa er kalla opp etter Boninøyane, no Ogasawara-øyane i Japan.
Ljanskollen
Ljanskollen er ei høgd i Oslo mellom Fiskevollbukta og Hvervenbukta, ved austbreidda av Bunnefjorden. Det høgaste punktet er 83 moh.
Under andre verdskrig sette dei tyske militære styresmaktene opp ein fangeleir på området. Frå 14. juni 1945 vart leiren brukt som interneringsleir for såkalte «tyskertøser», fram til Interneringsleiren til staten for kvinner, hovedøya vart opna 1. oktober.
Fylkesveg 155 går mellom Ljanskollen og Vestby.
Andrew Wakefield
Andrew Jeremy Wakefield er ein britisk tidlegare kirurg og forskar.
Wakefield er mest kjend for den forfalska forskinga si på samanhengen mellom MMR-vaksine og autisme. I 1998 publiserte han ein studie som viste ein klar slik samanheng, og dette førte til sterk vaksineskepsis i Storbritannia. Skepsisen spreidde seg også til mange andre land, mellom anna Noreg.
Sjølv om ingen andre forskarar kunne replikera studien, blei ikkje svindelen avdekt før i 2004 då journalisten Brian Deer undersøkte saken. Han avdekka at Wakefield hadde forfalsket studen, og at han også hadde økonomiske motiv for å gjera dette. Wakefield innrømma sidan å ha forfalska testresultat som skulle mistenkeleggjera vaksiner. I 2010 blei Wakefield fåadømt retten til å praktisere som lege i Storbritannia.
Som følgje av verksemda til Wakefield steig førekomsten av meslingar markant i Storbritannia, noko som førte til alvorleg sjukdom og død for nokre barn som ikkje var blitt vaksinerte. Det fanst liknande tendensar internasjonalt, og i Sør-Afrika førte den irrasjonelle frykta for MMR-vaksinen til fleire hundre dødsfall blant barn som fekk meslingar.
Den norske antroposofen Trond Skaftnesmo prøvde i boka Folkefiende å tilbakevisa anklagene mot Wakefield og meinte han var utsett for eit politisk komplott.
Pothole Gulch
Pothole Gulch er ein bergkløft med mange jettegryter i dalbotnen, som går langs søraustdelen av Vindication Island i Sør-Sandwichøyane. Det skildrande namnet vart nytta av UK Antarctic Place-Names Committee (UK-APC) i 1971.
Fylkesveg 141
Fylkesveg 141 finst i fleire fylke i Noreg:
Fylkesvei 141 (andre betydninger)
Olai Aa. Aalen
'''Olai Aa. Aalen''' var ein norsk lærar og forfattar. Han var frå Vevring i Naustdal kommune. Aalen tok eksamen ved Stord lærarskule 1895 og var lærar i Holsen i Førde kommune og i Eikefjord i Flora kommune. Han var også lærar i Vanylven, på Rennesøy og i perioden 1913-1929 var han lærar på Våland skole i Stavanger. I 1929 flytta han til Oslo og budde der resten av livet.
Ilsbo
Ilsbo er ein svensk tettstad i Nordanstigs kommun i Gävleborgs län i landskapet Hälsingland. I 2005 hadde tettstaden 399 innbyggjarar.
King Edward VII Land
King Edward VII Land eller King Edward VII Peninsula er ei stor, isdekt halvøy heilt nordvest i Marie Byrd Land i Antarktis. Halvøya stikk ut i Rosshavet mellom Sulzberger Bay og nordausthjørnet av Rossisen og er ein del av Ross Dependency. Edward VII Peninsula grensar til Rossisen i sørvest, Okuma Bay i vest, og i aust til Sulzberger Bay og Saunders Coast. Heil nordvest på halvøya ligg Cape Colbeck.
Vestkysten av halvøya heiter Shirase Coast. I nord og aust ligg Swinburne isbrem. Edward VII Peninsula vart oppdaga den 30. januar 1902, av Discovery-ekspedisjonen (BrNAE) (1901–1904) under Robert Falcon Scott, som namngav ho King Edward VII Land etter den britiske kongen Edvard VII av Storbritannia. Kysten vart vidare utforska av Nimrod-ekspedisjonen under Ernest Shackleton i 1908-09, og dei første som gjekk i land på halvøya var eit lag frå Den japanske antarktisekspedisjonen leia av Shirase Nobu i 1912. Regionen was omdøypt «Edward VII Peninsula» etter at det vart avgjort at ho var ei halvøy av Byrd-ekspedisjonen (1933–1935) og United States Antarctic Service (USAS) Expedition (1939–1941).
Det meste av halvøya ligg innanfor Ross Dependency, som er kravområdet til New Zealand.
My Heart Can't Tell You No
«My Heart Can't Tell You No» er ein song skriven av Simon Climie og Dennis Morgan. Han vart først spelt inn av den britiske songaren Rod Stewart i 1988 på albumet hans Out of Order. Songen var opphavleg meint for countryartisten Barbara Mandrell, Songen vart seinare spelt i 2011 av den amerikanske countryartisten Sara Evans og gjeven ut som den andre singelen få albumet hennar, Stronger.
Rod Stewart-versjonen
«My Heart Can't Tell You No» nådde fjerdelplassen på Billboard Hot 100 og tredjeplassen på adult contemporary-lista i USA i 1989. Det var den største hitten frå albumet. I Storbritannia nådde songen 49. plassen. Det vart laga musikkvideo til songen.
Bjørn Skau
Bjørn Skau var ein norsk journalist, politikar (Ap) og offentleg tenestemann.
Han var statsråd og sjef for justisdepartementet (justisminister) i Gro Harlem Brundtland si første regjering, i tida 4. februar–14. oktober 1981.
Bjørn Skau arbeidde som journalistlærling og journalist frå 1945-1957 og 1965-1967.
Bjørn Skau var nært knytt til arbeidarrørsla frå tidlege ungdomsår, og var medlem av Larvik kommunestyre 1951–57. Han var medlem av landsstyret i Arbeidernes ungdomsfylking 1952–58 og nestformann i AUF 1952–58. Har var politisk sekretær i Sosialdepartementet i 1959 og statssekretær i Sosialdepartementet 1961-1963 og 1963-1965, berre avbrote av Lyng-regjeringa i 1963. I perioden 1961-1965 var han også formann i Framfylkingen.
Han var deretter rådmann i Skjeberg frå 1967 til 1975, seksjonssjef i Nordisk Ministerråd sitt kultursekretariat frå 1975 til 1977, sjukehussjef i Buskerud frå 1978 til 1988 og sjukehusdirektør ved Buskerud sentralsykehus 1988–93. Han var formann i Buskerud Arbeiderparti 1981–1984 og medlem av DNA sitt landsstyre 1981–85. Han var også medlem av kommunestyret og formannskapet i Drammen 1983-1987.
Då han vart utnemnd til justisminister var det noko overraskande, særleg fordi han var den første på lenge i denne stillinga som ikkje sjølv var jurist.
Bjørn Skau var også vore aktiv i fråhaldsrørsla, der han hadde ei rekkje framstånde verv:
Bjørn Skau er far til tidlegare stortingsrepresentant Per Skau. Han er også bror til misjonæren Annie Skau Berntsen.
Songen om Strilekrigen
Songen om Strilekrigen er ein song skriven av Rolf Sagen. Songen skildrar Strilekrigen i 1765. Teksten var publisert i tidsskriftet Profil NR. 5 i 1974.
Mont Hulshagen
Mont Hulshagen er eit fjell på 2100 moh. som står 1 nautisk mil nordvest for Mont Bastin på nordsida av Belgicafjella i Antarktis. Det vart oppdaga av Belgica-ekspedisjonen, 1957–58, under Gaston de Gerlache, som namngav det etter Charles Hulshagen, ein bilmekanikar på ekspedisjonen.
Til þín
«Til þín» (islandsk for Til deg) er ein song av den islandske songaren Guðrún Árný Karlsdóttir frå 2014. Songen er skriven av Guðrún Eva Mínervudóttir.
«Til þín» var eit av bidraga i Söngvakeppnin 2014, den islandske uttakinga til Eurovision Song Contest 2014 i København i Danmark.
Andy Taylor
Andrew Taylor er ein engelsk musikar, songar, låtskrivar og plateprodusent, mest kjend som medlem i både Duran Duran og The Power Station.
Han har òg spelt inn musikk og turnert som soloartit, og vore gitarist, låtskrivar og produsent for artistar som Robert Palmer, Rod Stewart, The Almighty, Thunder, Love and Money, Mark Shaw, Then Jerico, C.C. Catch, Paul Rodgers (med The Law), Belinda Carlisle, Gun og mange fleire.
Fylkesveg 142 i Troms
Fylkesveg 142 i Troms går mellom Storforsen og Elvenes i Gratangen kommune. Vegen er 6,8 km lang.
David Allan
David Allan var ein skotsk målar på 1700-talet.
Gauntlet Ridge
Gauntlet Ridge er ei hovudsakleg isdekt halvøy med flat topp mellom Nascentbreen og Ridgewaybreen der desse endar i Lady Newnes Bay i Victoria Land i Antarktis. Namnet vart gjeve av New Zealand Antarctic Place-Names Committee i 1966.
David Allan
David Allan var fødd i Alloa sentralt i Skottland på eigedommen til jarlen av Mar. Han studerte målarkunst ved akademiet til Foulis i Glasgow. Med støtte frå jarlen av Mar og lord Cathcart drog han i 1764 til Roma, der han var i elleve år. Der studerte han under Gavin Hamilton og kopierte gamle meisterar. Allan utvikla han ein nyklassisistisk stil med historiske motiv.
I 1771 sende han to måleri, Pompey the Great after his Defeat og Cleopatra Weeping Over the Ashes of Mark Antony (begge no tapte) til Royal Academy-utstillinga i London. I 1773 vann han gullmedalje frå Accademia di San Luca for Hector’s Farewell from Andromache og Origin of Portraiture.
Målaren vende tilbake frå Roma i 1777, og var ei stund i London, der han hovudsakleg måla protrett. I 1780 flytta han til Edinburgh, og etterfølgde Alexander Runciman som direktør for Kunstakademiet i Edinburgh i 1786.
Allan blei ein etterspurd portrettmålar, og måla særleg skotske mesenar. Han måla også folkelivsskildringar, og var gjennom dette ein føregangar for David Wilkie. Dei humoristiske draga i Allan si kunst skaffa han tilnamnet «den skotske Hogarth», sjølv om han mangla den satiriske snerten til Hogarth. Han laga illustrasjonar som Illustrations of the Gentle Shepherd til Allan Ramsay sitt dikt «The Gentle Shepherd», og James Macpherson sine Ossian-dikt.
Ein av elevane hans var Alexander Carse, som viser påverknad frå Allen i dei tidlege verka sine.
Iggesund
Iggesund er ein svensk tettstad i Hudiksvalls kommun i Gävleborgs län i landskapet Hälsingland. I 2005 hadde tettstaden 3 398 innbyggjarar. Iggesund ligg cirka ti kilometer sør for Hudiksvall 45 km nord for Söderhamn og 70 km søraust for Ljusdal. I aust grenser tettstaden til Bottenhavet. Næraste større byer er Sundsvall (92 km) i nord og Gävle (126 km) i sørleg.
Infrastruktur
Iggesund er delt av E4 og Ostkustbanan som går parallelt gjennom staden i nord/sør-retning. I retninga aust/vest vert Iggesund delt av veg 669 (Forsavägen) som strekkjer seg dei 12 kilometrane mellom Iggesund i aust og Sörforsa i vest.
Iggesund vert dagleg trafikkert av to busslinjer. Det er togsamband til Sundsvall, Hudiksvall, Söderhamn og Gävle via X-Tåget frå Iggesunds jernbanestasjon. I tilknyting til Iggesunds bruk er det ei stor hamn for import og eksport av kartong og trevarer.
Historie
I 1672 blei Östanå pappersbruk oppretta, den første store verksemda i Iggesund, ved Viksjön, eit par kilometer vest for det noverande tettstaden. I 1685 starta industriepoken for alvor. Dette året grunnla ein jernverket Iggesunds Bruk, og Iggesund vart sakte forvandla frå ei jordbruksbygd til eit industrisamfunn. Dei følgjande åra ekspanderer Iggesunds bruk stadig meir, og i dag omtalar ein ofte, feilaktig, stadnamnet som synonym til fabrikken.
Skeise-NM 1977 i firkamp
Noregsmeisterskapen på skeiser 1977 i firkamp for menn vart avvikla på Lillehammer helga 19. og 20. februar. Kay Stenshjemmet frå SK Ceres vart norsk meister i firkamp for andre gong i rad.
NM på skeiser 1977
Dato: 19./20. februar 1977
<br style="clear:both;" />
500 meter
<br style="clear:both;" />
5000 meter
<br style="clear:both;" />
1500 meter
<br style="clear:both;" />
10000 meter
<br style="clear:both;" />
Fylkesveg 142
Fylkesveg 142 finst i fleire fylke i Noreg:
Fylkesvei 142 (andre betydninger)
Cornwallisøya
Cornwallisøya  er ei øy i Qikiqtaaluk-regionen i Nunavut i det kanadiske Arktis. Ho har eit flatemål på 6 995 km2 og er opptil 110 km lang. Øya, som er ei av Elisabetøyane, ligg vest for Devonøya på i kring 75° nord og 95° vest. Cornwallisøya er skild frå Devonøya av Wellingtonkanalen, og frå Somersetøya i sør av Parrykanalen. Nordvest for Cornwallisøya ligg den Vesle Cornwallisøya, den største i ei gruppe av små øyar ved nordenden av McDougallsundet, som skil Cornwallisøya frå den nærliggande Bathurstøya.
Landsbyen Resolute (Qausuittuq), som ligg sør på øya, er det nest nordlegaste landsbysamfunnet i Canada. Flyplassen ved Resolute fungerer som knutepunkt for samferdsla til og frå øyane i det sentrale Nunavut. Ti kilometer ut for sørvestkysten, tvert over for Resolute, ligg Griffithøya, skild frå Cornwallisøya av Resolute-passasjen.
Cornwallisøya vart oppdaga av William Parry i 1819 og vart oppkalla etter ein admiral i den britiske marinen.
Cornwallisøya er kjend for sine bestandar av hypolittar, mikrobiologiske vesen som held til under steinar.